stanford-oval/wikipedia huggingface dataset:
Akateemikko
Akateemikon arvonimen saaneet > Ulkomaiset tieteen akateemikot

Ulkomaalaisia akateemikon arvonimen saaneita ovat olleet seuraavat:
| Akateemikko | Elinvuodet | Maa | Nimitysvuosi |
| --- | --- | --- | --- |
| Mstislav Keldyš | 1911–1978 | Neuvostoliitto | 1974 |
| Johannes Andenaes | 1912–2003 | Norja | 1975 |
| Paul Ariste | 1905–1990 | Neuvostoliitto | 1980 |
| Péter Hajdú | 1923–2002 | Unkari | 1980 |
| Torsten Hägerstrand | 1916–2004 | Ruotsi | 1980 |
| Ancel Keys | 1904–2004 | Yhdysvallat | 1980 |
| Wlodzimierz Kurylowicz | 1910–1990 | Puola | 1980 |
| John C. Wheatley | 1927–1986 | Yhdysvallat | 1980 |
| Georgi Skrjabin | 1917–1989 | Neuvostoliitto | 1981 |
| Anatoli Aleksandrov | 1903–1994 | Neuvostoliitto | 1985 |
| Ragnar Granit | 1900–1991 | Ruotsi | 1985 |
| Guri Martšuk | 1925–2013 | Venäjä | 1985 |
| János Szentágothai | 1912–1994 | Unkari | 1985 |
| Arnold Burgen | 1922–2022 | Iso-Britannia | 1990 |
| Hans Fromm | 1919–2008 | Saksa | 1990 |
| Leon Lederman | 1922–2018 | Yhdysvallat | 1990 |
| Birgitta Odén | 1921–2016 | Ruotsi | 1990 |
| Darwin J. Prockop | 1929– | Yhdysvallat | 1990 |
| Stig Strömholm | 1931– | Ruotsi | 1990 |
| Ludvig Faddejev | 1934–2017 | Venäjä | 1991 |
| Alfred W. Crosby | 1931–2018 | Yhdysvallat | 1995 |
| Bengt Hultqvist | 1927–2019 | Ruotsi | 1995 |
| Lennart Philipson | 1929–2011 | Yhdysvallat | 1996 |
| William D. Hamilton | 1936–2000 | Iso-Britannia | 1996 |
| Sanjit K. Mitra | 1935– | Yhdysvallat | 2000 |
| Martha Nussbaum | 1947– | Yhdysvallat | 2000 |
| Richard Peto | 1943– | Iso-Britannia | 2000 |
| Richard Villems | 1944– | Viro | 2000 |
| Jared Diamond | 1937– | Yhdysvallat | 2004 |
| Erkki Ruoslahti | 1940– | Suomi/Yhdysvallat | 2009 |
Akateemikon arvonimen saaneet > Taiteen akateemikot

Tasavallan presidentti myöntää taiteen akateemikon arvonimen taideneuvoston esityksestä erittäin ansioituneelle taiteenharjoittajalle. Taiteen akateemikkoja voi olla samanaikaisesti yksitoista. Taiteen akateemikon arvonimen ovat saaneet seuraavat taiteenharjoittajat:
| Akateemikko | Elinvuodet | Taiteenala | Nimitysvuosi |
| --- | --- | --- | --- |
| Enckell, RabbeRabbe Enckell | 1903–1974 | kirjailija | 1972 |
| Rinne, JoelJoel Rinne | 1897–1981 | näyttelijä | 1972 |
| Wirkkala, TapioTapio Wirkkala | 1915–1985 | muotoilija | 1972 |
| Bergman, ErikErik Bergman | 1911–2006 | säveltäjä | 1982 |
| Gardberg, BertelBertel Gardberg | 1916–2007 | muotoilija | 1982 |
| Jauhiainen, OskariOskari Jauhiainen | 1913–1990 | kuvanveistäjä | 1982 |
| Pietilä, ReimaReima Pietilä | 1923–1993 | arkkitehti | 1982 |
| Pitkänen, Matti A.Matti A. Pitkänen | 1930–1997 | valokuvaaja | 1982 |
| Tynni, AaleAale Tynni | 1913–1997 | runoilija | 1982 |
| Volanen, Eeva-KaarinaEeva-Kaarina Volanen | 1921–1999 | näyttelijä | 1982 |
| Mollberg, RauniRauni Mollberg | 1929–2007 | ohjaaja | 1989 |
| Mether-Borgström, ErnstErnst Mether-Borgström | 1917–1996 | taidemaalari | 1991 |
| Haavikko, PaavoPaavo Haavikko | 1931–2008 | kirjailija | 1991 |
| Tapper, KainKain Tapper | 1930–2004 | kuvanveistäjä | 1995 |
| Leiviskä, JuhaJuha Leiviskä | 1936–2023 | arkkitehti | 1996 |
| Meri, VeijoVeijo Meri | 1928–2015 | kirjailija | 1998 |
| Bandler, VivicaVivica Bandler | 1917–2004 | teatteriohjaaja | 1999 |
| Heiskanen, OutiOuti Heiskanen | 1937–2022 | taidegraafikko | 2004 |
| Långbacka, RalfRalf Långbacka | 1932–2022 | teatteriohjaaja | 2004 |
| Panula, JormaJorma Panula | 1930– | kapellimestari | 2006 |
| Eskolin-Nurmesniemi, VuokkoVuokko Eskolin-Nurmesniemi | 1930– | tekstiilitaiteilija | 2007 |
| Kaurismäki, AkiAki Kaurismäki | 1957– | elokuvaohjaaja | 2008 |
| Ahtila, Eija-LiisaEija-Liisa Ahtila | 1959– | kuvataiteilija | 2009 |
| Bremer, CajCaj Bremer | 1929– | valokuvaaja | 2009 |
| Kunnas, KirsiKirsi Kunnas | 1924–2021 | kirjailija | 2009 |
| Kuusela, MarjoMarjo Kuusela | 1946– | tanssitaiteilija | 2009 |
| Mäkelä, HannuHannu Mäkelä | 1943– | kirjailija | 2016 |
| Pirjo Honkasalo | 1947– | elokuvaohjaaja | 2020 |
| Sirkku Peltola | 1960– | dramaturgi | 2023 |
| Kaija Saariaho | 1952–2023 | säveltäjä | 2023 |
| Roi Vaara | 1953– | performanssitaiteilija | 2023 |
| Hilja Grönfors | 1952– | muusikko | 2024 |
| Vilhelm Helander | 1941–2025 | arkkitehti | 2024 |
Aki Kaurismäen akateemikon arvo poistettiin vuonna 2019 hänen omasta toiveestaan, sillä hän halusi protestoida Suomen hallituksen metsä- ja kaivospolitiikkaa. Tämä on nykyisen järjestelmän aikana ensimmäinen kerta, kun joku on luopunut akateemikon arvosta.
Aiheesta muualla

Akademiker hakuteoksessa Uppslagsverket Finland (2012). (ruotsiksi)
Finlands Akademi hakuteoksessa Uppslagsverket Finland (2012). (ruotsiksi)
Konstens akademiker hakuteoksessa Uppslagsverket Finland (2012). (ruotsiksi)
| --- | --- |
Auktoriteettitunnisteet: Henkilöt :  Uppslagsverket Finland
Europa Lander

| Europa Lander |
| --- | --- |
 Taiteilijan luonnos laskeutujasta Europan pinnalla
Organisaatio:  Nasa
Tehtävätyyppi:  laskeutuja
Kohde:  Europa
Laukaisualus:  Mahdollisesti Space Launch System
Aiheesta muualla
Virallinen sivusto
Europa Lander on ehdotettu Nasan laskeutuja, joka laskeutuisi Jupiteria kiertävälle Europa-nimiselle kuulle ja etsisi merta jääpinnan alta sekä merestä elämää poraamalla tai sulattamalla kuun pintaan noin 10 senttimetrin pituisen reiän ja ottaisi sieltä 7 kuutiosenttiä näytteitä. Laskeutuja analysoisi näytteet sisällään ja lähettäisi dataa näytteistä takaisin Maahan. Laskeutuja poraisi pelkästään 10 cm jääpintaan estääkseen mahdollisesti Maasta tulleiden eliöiden pääsyn Europan mahdolliseen mereen, jota pidetään elämälle mahdollisena ympäristönä.
Laskeutujan tutkimuslaitteistoa olisi pieni kemiallinen laboratorio ja mahdollisesti myös mikroskooppi, pora tai jonkinlainen sulatin jäänpinnan kaivamiseen, kamera sekä seismografi.
Yksi Europa Landerin tavoitteista on antaa tietoa mahdolliselle toiselle laskeutujalle, joka laskeutuisi Europaan ja poraisi syvälle jääpintaan tai sen läpi.
Laskeutujan vuoden 2019 malli eri vaiheineen.
Laskeutuja olisi jatkoa Europa Clipper -luotaimelle, joka tutkii Europaa avaruudesta käsin.
Europalla ei ole tarpeeksi suurta ilmakehää laskuvarjoille, joten laskeutujan pitää hidastaa Europan pienessä ilmakehässä raketin moottoreiden avulla.
Ongelmia laskeutujan suunnittelussa

Europa Landerin suunnittelussa on huomattu ongelmia, muun muassa:
Virtalähde
Laskeutujalle on suunniteltu plutoniumin hajoamiseen perustuva virtalähde. Virtalähdettä käytetään aurinkopaneelien sijasta, koska Auringon valo on Europassa liian heikkoa. Virtalähteen ongelmana on niiden käyttöiän rajallisuus.
Yhteyskatkos
Yhteydenpito Maasta laskeutujaan olisi mahdotonta noin puolet jokaisesta Europan 3,5 päivän pituisesta kiertoajasta Jupiterin ympäri. Jatkuvien yhteyskatkosten ja rajallisen toiminta-ajan takia laskeutujan pitäisi toimia paljon enemmän omatoimisesti, kun signaali Maahan katkeaa. Tätä ei ole tapahtunut ennen muiden Nasan laskeutujien kanssa, mikä tuottaa haasteita projektin suunnittelussa.
Laskeutumispaikka
Laskeutujalle on vaikeaa ennalta päättää turvallista laskeutumispaikkaa, koska Europan pinnasta ei ole riittävästi tietoa.
Elias Hämäläinen

| Elias Hämäläinen |
| --- | --- |

Henkilötiedot
Syntynyt: 15. huhtikuuta 1985 (ikä 39)
Ammatti:  muusikko, lauluntekijä
Muusikko
Aktiivisena:  2010–
Yhtyeet:  Elias Hämäläinen, Gusto
Levy-yhtiöt:  Sony BMG
  [ Muokkaa Wikidatassa ] [ ohje ]  
Elias Hämäläinen (s. 15. huhtikuuta 1985) on suomalainen muusikko, joka tuli tunnetuksi ensimmäisestä Suomen X Factor -tuotantokaudesta keväällä 2010. Hämäläinen voitti kilpailun ja sai levytyssopimuksen, joka myöhemmin purkautui.
Ennen X Factor -kilpailua Elias Hämäläinen elätti itsensä pääosin katusoittajana, mutta teki myös trubaduuri- ja duokeikkoja, sekä toimi Gusto-yhtyeen solistina ja kitaristina.
Debyyttialbumi Rakkaudesta ja pelosta ilmestyi 27. lokakuuta 2010. Sen kymmenestä kappaleesta seitsemän on Hämäläisen ja Jere Ijäksen yhteistyötä sekä sävellysten että sanoitusten osalta. Eliaksen veli Markus Hämäläinen on osallistunut parin kappaleen tekemiseen. Levy sisältää myös version Irwinin kappaleesta ”Maailma on kaunis”, jonka Hämäläinen esitti X Factor -finaalissa.
Elias Hämäläisellä oli levytyssopimus kolmesta pitkäsoitosta. Ensimmäisen albumin jälkeen Hämäläinen olisi halunnut laulaa englanniksi, mutta se ei sopinut levy-yhtiölle. Tästä johtuen sopimus purettiin yhteisymmärryksessä.
Elias Hämäläinen on esiintynyt monipuolisesti sekä trubaduurina että yhtyeen kanssa ja tehnyt akustisia duokeikkoja mm. veljensä kanssa. Vuosien 2011–2012 keikoilla Markus Hämäläinen oli vahvasti mukana, ja veljekset työstivät yhdessä uusia kappaleita. Sittemmin Markus on keskittynyt Brand New Classics -yhtyeeseen ja Elias jatkanut pääosin trubaduurikeikkailua sekä laulujen tekemistä sooloartistina. Vuosina 2014–2015 Elias Hämäläinen esiintyi lukuisia kertoja Brand New Classics -yhtyeen vierailevana solistina Viking Linen laivoilla.
Omien keikkojen lisäksi Hämäläinen on esiintynyt mm. Lastenklinikoiden kummien Kesäkummit-konsertissa  ja Joulu mielelle -konsertissa vuonna 2010. Joulukonsertissa hän esitti kappaleen ”Tulkoon joulu” duettona  Hanna Pakarisen kanssa.
Taustaa > X Factor

Elias Hämäläinen oli X Factorin ennakkosuosikki kilpailun alusta asti. Hän teki Helsingin koelauluissa vaikutuksen kilpailun tuomareihin Goo Goo Dollsin kappaleella ”Slide” ja sai jatkopaikan pudotusleireille. Pudotusleireillä hän lauloi muun muassa Elvis Presleyn kappaleen ”Always on My Mind”, Lauri Tähkä & Elonkerjuun kappaleen ”Pauhaava sydän” ja Goo Goo Dollsin kappaleen ”Before It’s Too Late”. Elias Hämäläinen pääsi Vasilij ”Gugi” Kokljuschkinin suojatiksi finaaliin alle 25-vuotiaiden sarjan edustajana.
Elias esitti Linnanmäen Peacock-teatterissa järjestetyissä finaalikonserteissa seuraavat kappaleet:
Cutting Crew: ”(I Just) Died In Your Arms” (28.3.2010)
Joan Osborne: ”One Of Us” (4.4.2010)
Goo Goo Dolls: ”Iris” (11.4.2010)
Irwin Goodman: ”Maailma on kaunis” (18.4.2010)
Celine Dion: ”All By Myself” (25.4.2010)
James Blunt: ”You're Beautiful”, Anna Eriksson: ”Kesällä kerran” (2.5.2010)
Eros Ramazzotti: ”Fuoco nel fuoco”, Jonna Tervomaa: ”Suljettu sydän” (9.5.2010)
Seitsemännen finaalikonsertin ”Suljettu sydän” -esityksessä kappaleen kirjoittanut Tuure Kilpeläinen oli mukana säestämässä Hämäläistä. Yleisö äänesti neljännen finaalikonsertin ”Maailma on kaunis” -kappaleen Hämäläisen esitettäväksi myös viimeisessä finaalissa Samuli Taskista vastaan. Helsingin jäähallissa 16. toukokuuta 2010 järjestetyssä finaalissa Hämäläinen esitti myös kappaleen ”1972” sen tekijän, Anssi Kelan, kanssa, sekä kappaleet ”Unchain My Heart” (Ray Charles) ja ”Jos sä tahdot niin” (Hector).
Taustaa > Katumuusikon ura

Ennen X Factor -kilpailuun osallistumista Hämäläinen ehti toimia useita vuosia katumuusikkona. City-lehti nimesi hänet Helsingin parhaaksi katusoittajaksi vuonna 2006. Hän esiintyi kitaransa kanssa muun muassa Rautatientorilla sekä silloisen Kaisaniemen metroaseman eli nykyisen Helsingin yliopiston metroaseman eteläisellä sisääntuloreitillä eli Opintoputkessa, jossa hänen soittoaan kuvattiin myös X Factor -ohjelman insertteihin. Kesäkuusta 2011 lähtien Hämäläinen on toiminut silloin tällöin katumuusikkona, keikkojen ohessa.
Taustaa > Gusto-yhtye

Ennen X Factoria Hämäläinen toimi alternative rock -yhtye Guston vokalistina ja kitaristina. Kesällä 2008 perustetussa yhtyeessä soittivat myös Markus Hämäläinen sekä Mikko Heikkilä, Kari Heininen ja Tuomas Laivaara. Gusto on esiintynyt mm. Helsingin Taiteiden yössä Hitlantis-musiikkipalvelun tapahtumassa vuonna 2009. Hämäläisen debyyttialbumin kappale ”Se vain ois liian ikävää” on suomenkielinen versio Guston Hitlantiksessa julkaistusta (tosin myöhemmin palvelusta poistetusta) demokappaleesta ”It's Not Too Late”.
Taustaa > Huumerikos

Hämäläinen tuomittiin vuonna 2002 sakkorangaistukseen nuorena henkilönä tehdystä huumausainerikoksesta. Hän yritti 17-vuotiaana salakuljettaa Alankomaista Suomeen yli 26 kiloa khat-huumetta, luullen omien sanojensa mukaan kuljettavansa salaattia. Hämäläiselle ei tullut tapahtumasta merkintöjä rikosrekisteriin. Hämäläinen pyysi kotisivuillaan anteeksi ”nuoruuden hölmöilyjä”.
Diskografia > Albumit

Rakkaudesta ja pelosta (27. lokakuuta 2010) #9
Diskografia > Singlet

”Jos sä tahdot niin” (17. toukokuuta 2010)
”Mies vailla virkaa” (20. syyskuuta 2010)
Aiheesta muualla

Elias Hämäläisen viralliset sivut (Arkistoitu – Internet Archive)
Elias Hämäläisen virallinen Facebook-artistiprofiili
Elias Hämäläisen esittely keikkamyyjä Music Novan sivuilla
| Auktoriteettitunnisteet  |
| --- | --- |
Taiteenala:  MusicBrainz 
Henkilöt:  Yle 
Muut:  Europeana
Kauhun tasapaino

Kauhun tasapaino on teoria, jonka mukaan toisilleen vihamieliset valtiot eivät uskalla aloittaa keskinäistä sotaa, koska sen pelätään olevan molemmille tuhoisa ydinsota. Käsite otettiin käyttöön 1950-luvun puolivälissä viittaamaan Yhdysvaltojen ja Neuvostoliiton välisessä kylmässä sodassa syntyneeseen tilanteeseen, jossa kummallakin supervallalla oli käytössään ydinaseita.
Kauhun tasapainon edellytys on se, että kummallakin osapuolella on kyky aiheuttaa vastapuolelle kauhistuttavaa tuhoa. Vastapuolen täytyy myös olla tietoinen tästä kyvystä. Kummankin osapuolen täytyy lisäksi osoittaa kykyä pystyä iskemään voimalla takaisin senkin jälkeen, kun se on itse joutunut hyökkäyksen kohteeksi. Näiden ehtojen täyttyessä kummankin osapuolen täytyy tulla siihen tulokseen, että vihamielisyyksien aloittamisen tai provosoimisen hinta olisi liian korkea, joten konflikti täytyy välttää. Säilyttääkseen pelotteen, kauhun tasapainon ja rauhan, kummankin osapuolen täytyy kuluttaa paljon varojaan asevarusteluun.
On väitetty, että juuri kauhun tasapaino on estänyt kolmannen maailmansodan alkamisen. Kun kummallakin osapuolella on kyky tuhota suuri osa vihollisen väestöstä ja teollisuudesta muutamassa minuutissa kaukaa laukaistujen ydinohjusten avulla, sodasta tulisi historian tuhoisin ja täysin mahdoton hyväksyä, eikä siinä olisi lainkaan voittajia.
Kauhun tasapainon teoriaa kehittivät 1950-luvun lopulla useat yhdysvaltalaiset teoreetikot, kuten Bernard Brodie, Herman Kahn, Oskar Morgenstern, Thomas Schelling ja Albert Wohlstetter.
Molemminpuolisen varman tuhon teoria sai Yhdysvallat omaksumaan 1960-luvulla uuden strategisen doktriinin, joka ei enää perustunut massiiviseen vastahyökkäykseen vaan ”taattuun tuhoon”. Sen mukaan Yhdysvallat tarvitsi kyvyn tuottaa ensi-iskun tehneelle hyökkääjälle liian vakavaa tuhoa, jotta hyökkäys kannattaisi. Tällainen vastahyökkäys olisi suunnattu kaupunkeihin eikä sotilaallisiin kohteisiin. Pentagonin kerrotaan 1960-luvun puolivälissä määritelleen riittävän tuhon rajaksi 25 prosenttia Neuvostoliiton väestöstä ja 45 prosenttia sen teollisuudesta. Presidentti Johnsonin puolustusministeri Robert McNamara piti rauhan kannalta vain hyvänä asiana sitä, että myös Neuvostoliitto oli saamassa kehitettyä itselleen riittävän pelottavan ydinasearsenaalin.
Molemminpuolisen tuhon teoriaan liittyy muun muassa se paradoksi, että teorian mukaan ei ole suotavaa puolustaa omia kaupunkeja ydintuholta, sillä se poistaisi pelotevaikutteen.
Pohjois-Atlantin puolustusliitto Nato otti vuonna 1967 viralliseksi strategiakseen ”joustavan vastauksen” strategian. Sen mukaan Neuvostoliiton hyökkäykseen vastataan ”tarvittavalla tavalla”, jopa täysimittaisella ydinvastaiskulla, eikä pieneenkään sotilaalliseen voimankäyttöön jätetä vastaamatta.
George S. Clinton

George S. Clinton (s. 17. kesäkuuta 1947 Chattanooga, Tennessee) on yhdysvaltalainen säveltäjä, joka tunnetaan elokuvamusiikistaan.
Filmografia

| Vuosi | Suomenkielinen nimi | Alkuperäinen nimi |
| --- | --- | --- |
| 1985 | Sokea raivo | The Boys Next Door |
| 1986 | Teloittaja | Avenging Force |
| 1989 | Kymmenen pientä neekeripoikaa | Ten Little Indians |
| 1989 | American Ninja 3 | American Ninja 3: Blood Hunt |
| 1991 | Kunnes kuolema meidät erottaa | Till Death Us Do Part |
| 1991 | Villi Orkidea 2 | Wild Orchid II: Two Shades of Blue |
| 1992 | Villi Orkidea 3 – Viettelysten päiväkirja | Wild Orchid 3 – The Red Shoe Diary |
| 1992 | Murhaajan silmin | Through the Eyes of a Killer |
1993: Hellbound
| 1994 | Kylmä syli | Mother's Boys |
1994: Brainscan
| 1994 | Kohtalon siivet | Amelia Earhart: The Final Flight |
1994: Delta of Venus
| 1994 | Kyttä ja koira | Top Dog |
1995: Mortal Kombat
| 1996 | Frankien vika päivä | The Last Days of Frankie the Fly |
| 1996 | Nautinnon hinta | Business for Pleasure |
| 1997 | Austin Powers – kumma jätkä | Austin Powers: International Man of Mystery |
| 1997 | Kumisota | Trojan War |
| 1997 | Mortal Kombat 2 – hävitys | Mortal Kombat: Annihilation |
| 1998 | Villit kuviot | Wild Things |
| 1998 | Koodinimi: Musta koira | Black Dog |
| 1999 | Austin Powers – agentti joka tuuppasi minua | Austin Powers: The Spy Who Shagged Me |
| 1999 | Astronautin vaimo | The Astronaut's Wife |
| 2000 | Ready to Rumble – kehän kuninkaat | Ready to Rumble |
| 2001 | Määränpäänä Graceland | 3000 Miles to Graceland |
| 2001 | Joe – jokapaikan höylä | Joe Somebody |
| 2002 | Austin Powers ja Kultamuna | Austin Powers in Goldmember |
| 2002 | Mutta mitä tapahtui joulupukille 2 | The Santa Clause 2 |
| 2004 | The Big Bounce – huijaus Havaijilla | The Big Bounce |
| 2004 | 3 perhettä + yhdet hautajaiset | Eulogy |
| 2004 | Päivä New Yorkissa | New York Minute |
2004: A Dirty Shame
| 2006 | Hamekyttä 2 | Big Momma's House 2 |
| 2006 | Santa Claus 3 | The Santa Clause 3: The Escape Clause |
| 2006 | Loistavat naapurit | Deck the Halls |
| 2007 | Koodinimi: Siivooja | Code Name: The Cleaner |
| 2007 | Haudatkaa sydämeni Wounded Kneehen | Bury My Heart at Wounded Knee |
| 2008 | Teini tuli taloon | The Clique |
Contran pato

Contran pato
Contran pato, myös Verzascan pato, on Sveitsissä sijaitseva pato. Contra on Sveitsin neljänneksi suurin pato. Se sijaitsee Valle Verzascan yhteydessä. Padolla kuvattiin kohtaus 007 ja kultainen silmä -elokuvaan. Pato valmistui vuonna 1965. Sen korkeus on 220 metriä.
Aiheesta muualla

Kuvia tai muita tiedostoja aiheesta Contran pato Wikimedia Commonsissa
Lac des Dix

Lac des Dix -tekojärvi ja Grande Dixence -pato.
Lac des Dix -tekojärveen liittyvä vesijärjestelmä.
Lac des Dix on Lounais-Sveitsissä, Sionin kaupungin eteläpuolella sijaitseva, La Dixence -jokeen rakennettu tekojärvi. Järven tilavuus on suurimmillaan 400 milj. m³. Sen pinta on 2 365 metriä merenpinnan yläpuolella.
Pato on nimeltään Grande Dixence. Se on 285 metriä korkea, maailman suurin gravitaatiopato.
Järveen liittyy useita pumppuasemia, tunneleita ja putkistoja, joiden avulla koko seudun (600 km²) vesi käytetään hyväksi sähkön tuotannossa. Vesivoimalaitoksia on kaikkiaan neljä. Niiden maksimigeneraattoriteho on yhteensä 2 064 MW:
Fionnay, 300 MW
Nendaz, 384 MW
Bieudron, 1 260 MW
Chandoline, 120 MW
Voimalaitokset tuottavat vuodessa sähköä yhteensä keskimäärin noin 2,2 TWh (mrd. kWh).
Aiheesta muualla

Kuvia tai muita tiedostoja aiheesta Lac des Dix Wikimedia Commonsissa
Josué Martínez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Josué Isaac Martínez Areas
Syntymäaika: 25. maaliskuuta 1990 (ikä 34)
Syntymäpaikka: San José, Costa Rica
Pelipaikka: hyökkääjä
Pituus: 178 senttimetriä
Paino: 72 kilogrammaa
Seura
Seura: New York Red Bulls
Pelinumero: 29
Seurat
| Vuodet | Seura | O | (M) |
| 2009–2011 | Saprissa | 66 | (19) |
| 2012 | Philadelphia Union | 18 | (1) |
| 2013– | New York Red Bulls | 0 | (0) |
Maajoukkue
| 2009– | Costa Rica | 16 | (2) |
 Seurajoukkueuran tilastot kattavat vain kansalliset sarjat, päivitetty 4. maaliskuuta 2013.  Maajoukkueuran tilastot päivitetty 4. maaliskuuta 2013.
Josué Isaac Martínez Areas (s. 25. maaliskuuta 1990 San José, Costa Rica) on costaricalainen jalkapalloilija, pelipaikaltaan hyökkääjä. Hän edustaa Major League Soccerin New York Red Bullsia.
Seurajoukkueura

Martínez on Costa Rican suurseuroihin lukeutuvan sanjosélaisen Deportivo Saprissan kasvatti. Hän debytoi Costa Rican korkeimmalla sarjatasolla Primera Divisiónissa 15. marraskuuta 2009 ottelussa Puntarenasia vastaan, missä hän teki myös uransa ensimmäisen maalin. Keväällä 2010 Martínez joukkueineen voitti sarjan clausura-mestaruuden. San Carlosia vastaan pelatussa kaksiosaisessa loppuottelussa hän teki yhden Saprissan maaleista. Kaikkiaan hän teki 19 maalia Saprissassa pelaamassaan 66 Primera Divisiónin ottelussa.
Kevään 2010 mestaruuden myötä Saprissa pääsi kaudeksi 2010–2011 kansainväliseen CONCACAF Champions Leagueen, jossa se ylsi välieriin. Kilpailun lohkovaiheessa Martínez teki kaksi maalia, joista jälkimmäinen oli voittomaali viimeisessä ottelussa Seattle Soundersia vastaan ja varmisti Saprissan etenemisen pudotuspeleihin.
Joulukuussa 2011 Martínez siirtyi yhdysvaltalaiseen Philadelphia Unioniin. Ensimmäisellä Major League Soccer -kaudellaan hän pelasi 18 ottelussa lähinnä vaihtopelaajan roolissa ja teki yhden maalin. Kaudeksi 2013 hän siirtyi New York Red Bullsiin osana vaihtokauppaa, jossa Philadelphia hankki takaisin Sébastien Le Toux’n.
Maajoukkueura

Martínez edusti Costa Ricaa vuoden 2007 alle 17-vuotiaiden MM-kilpailuissa ja vuoden 2009 alle 20-vuotiaiden MM-kilpailuissa. Jälkimmäisessä turnauksessa Martínez teki kaksi maalia ja Costa Rica ylsi neljänneksi.
Costa Rican maajoukkueessa Martínez debytoi 27. kesäkuuta 2009 ottelussa Venezuelaa vastaan. Hän kuului joukkueeseen vuoden 2011 Copa Centroamericanassa, Gold Cupissa ja Copa Américassa.
Aiheesta muualla

Josué Martínez Major League Soccerin sivustolla (englanniksi)
César Azpilicueta

| 0 | 1 | 2 | 3 |
| --- | --- | --- | --- |

Henkilötiedot
Koko nimi: César Azpilicueta Tanco
Syntymäaika: 28. elokuuta 1989 (ikä 35)
Syntymäpaikka: Zizur Nagusia, Espanja
Pelipaikka: puolustaja
Pituus: 178 cm
Seura
Seura: Atlético Madrid
Pelinumero: 3
Junioriseurat
1999–2006: Osasuna
Seurat
| Vuodet | Seura | O | (M) |
| 2006–2007 | Osasuna B | 27 | (1) |
| 2007–2010 | Osasuna | 99 | (0) |
| 2010–2012 | Marseille | 47 | (1) |
| 2012–2023 | Chelsea | 349 | (10) |
| 2023– | Atlético Madrid | 31 | (0) |
Maajoukkue
| 2005 | Espanja U16 | 3 | (0) |
| 2006 | Espanja U17 | 10 | (0) |
| 2007–2008 | Espanja U19 | 18 | (2) |
| 2009 | Espanja U20 | 5 | (0) |
| 2008–2011 | Espanja U21 | 19 | (1) |
| 2012 | Espanja U23 | 5 | (0) |
| 2013– | Espanja | 44 | (1) |
 Seurajoukkueuran tilastot kattavat vain kansalliset sarjat, päivitetty 13. tammikuuta 2025.  Maajoukkueuran tilastot päivitetty 7. heinäkuuta 2023.
César Azpilicueta Tanco (s. 28. elokuuta 1989 Zizur Nagusia, Navarran maakunta, Espanja) on espanjalainen jalkapalloilija, pelipaikaltaan puolustaja. Hän edustaa Primera Divisiónissa pelaavaa Atlético Madridia.